alexandrainst/scandi-wiki huggingface dataset:
Gevat

Gvat eller Gevat (hebraisk גְּבַת) er ein kibbutz nord i Israel nær Migdal HaEmek i Jezreeldalen. Han er ein del av Jezreeldalen regionale kommune. I 2006 hadde han eit folketal på 670. Innbyggjarar i Gvat starta Plastro, ein av dei største produsentane av dryppvatningssystem.

Historie
Kibbutzen vart grunnlagd den 28. november 1926 av ei gruppe pionerar under den fjerde Aliyah frå Pinsk i Polen, inkludert Haim Gvati, seinare ein minister i den israelske regjeringa. In 1922 danna dei første innbyggjarane ein Kvutza til minne om 35 medlemmar i det jødiske samfunnet i Pinsk som art drepen av den polske hæren den 5. april 1919 under Pinsk-massakren. Kibbutzen vart kalla opp etter Givta, ein by nær Tzippori i perioden til Det andre tempelet.
I 1931 vart det planlta ein skog til minne om offera etter Pinsk-massakren nær Gvat, med støtte frå Jewish National Fund og donasjonar frå det jødiske samfunnet i Pinsk. 
 
Kibbutzen vart grunnlagd den på klassiske sionist-sosialistiske prinsipp og fram til i dag har ikkje staden hatt ei synagoge. Gvat fekk seinare med seg folkf rå Poalei Zion-rørsla frå Pinsk og området rundt, i tillegg til medlemmar av HaHalutz frå Polen og Tyskland.

Etter ein splid i Kibbutzrørsla (hebraisk הקיבוץ המאוחד}}, Hakibbutz HaMeuhad) i 1951, forlet somme medlemmar Gvat og danna i lag med medlemmar av Kvutzat HaSharon kibbutzen Ihud HaSharon - Gvat, som seinare fekk namnet Yif'at i 1952.

Den 6. oktober 1973, under Jom kippúr-krigen, råka sovjetiskproduserte FROG-7-missil sendt opp frå Syria Gvat, truleg med ein nærliggande flyplass som mål. Trass i store skadar på bygningane, var det ingen dødsfall, sidan innbyggjarane hadde sove i bomberom.

Demografi
I 2006 hadde Gvat eit folketal på 670.

Kjelder

Denne artikkelen bygger på «Gevat» frå ,  den 27. februar 2015. 
 oppgav desse kjeldene:

Bakgrunnsstoff
 Offisiell side 
 Kart over Gvat

Kibbutzar
Busetnader grunnlagde i 1926
Busetnader i Det nordlege distriktet i Israel
1926 i Palestina
Ginegar

Ginegar (hebraisk גִּנֵּיגָר) er ein kibbutz nord i Israel, ikkje langt frå Nasaret. Han ligg nær Migdal HaEmek og høyrer til Jezreeldalen regionale kommune. I 2006 hadde han eit folketal på 481.

Historie
Kibbutzen vart grunnlagd i 1922 i Nedre Galilea på Rosh Hashanah-aftan. Kibbutzen vart kalla opp etter den gamle muren Gingar, som framleis er synleg i dag. Grunnleggjarane i kibbutzen, som arbeidde på ein moshavim i området på den tida, kom under den andre og den tredje Aliyah. Dei slo seg saman i 1920 og grunnla Degania Gimel sør for Degania Bet, der kibbutz Beit Zera seinare vart grunnlagd. Dei måtte sidan flytte fordi dei mangla land, og kom til den noverande staden.

Kjelder

Denne artikkelen bygger på «Ginegar» frå ,  den 27. februar 2015. 
 oppgav desse kjeldene:

Bakgrunnsstoff
Offisiell nettstad 
Pictures: the first years of kibbutzen, landscape
Pictures: the first years of kibbutzen, daily life

Kibbutzar
Jezreeldalen regionale kommune
Busetnader grunnlagde i 1922
1922 i Palestina
Busetnader i Det nordlege distriktet i Israel
Polsk diaspora i Israel
Russisk diaspora i Israel
Hanaton

Hanaton (hebraisk חַנָּתֹן, חנתון) er ein kibbutz nord i Israel. Han ligg tolv kilometer nord for Nasaret nær den arabiske byen Shefaram og høyrer til Jezreeldalen regionale kommune. I 2006 hadde han eit folketal på 250.

Etymologi
Det bibelske namnet Hanaton (hebraisk חַנָּתֹן) finst i Josvas bok (19:14), der han er oppført i området til Sebulon-stammen, og dannar grensa til Asher-stammen.

Arkeologi
Tel Hanaton er ein arkeologisk stad som er knytt til den bibelske staden vest for kibbutzen. Telen ligg vest i Beit Netofa-dalen og dekkjr eit område på kring 100 dekar. Han var busett frå bronsealderen til Det osmanske riket.

Geografi
Hanaton ligg oppom Eshkolsjøen, ein viktig del av Nasjonal vasstransport (Eshkolsjøen er eit 4,5 million m3 stort reservoar nedom Hanatonnær enden av Beit Netofa-kanalen). Nord for kibbutzen ligg den arabiske landsbyen Kafr Manda. Sørvest for kibbutzen, på andre sida av hovudveg 79, ligg Alon HaGalil.

Historie
I 1980-åra valde ei gruppe studentar frå Jewish Theological Seminary i New York City å opprette ein kibbutz for medlemmar av den konservative rørsla. Gar'in Nitzan rekrutterte medlemmar frå heile USA og slo seg saman med den israelske greina av konservativ jødedom, Masorti-rørsa. 1. september 1983 flytta 30 medlemmar, 18-19 år gamle, til Kfar HaHoresh for opplæring. Dei fekk med seg 40 medlemmar frå Gar'in Nitzan, inkludert familiar med små barn. I september 1984 flytta grunnleggjarane inn i den nye kibbutzen, som vart kalla opp etter ein bibelske by som hadde lege i området og som nemnt i Josvas bok. Emigrantar frå Sør-Afrika, Sør-Amerika, Nederland og Canada slo seg seinar til kibbutzen. I 1997 byrja Den samla Kibbutzrørsla å sende  HaNoar HaOved VeHaLomed-grupper til kibbutzen, men dei har ikkje blitt aksepterte som fullverdige medlemmar av ideologiske årsaker.

Kjelder

Denne artikkelen bygger på «Hanaton» frå ,  den 27. februar 2015. 
 oppgav desse kjeldene:

Bakgrunnsstoff
 Offisiell nettstad 

Kibbutzar
Religiøse israelske samfunn
Busetnader grunnlagde i 1984
Busetnader i Det nordlege distriktet i Israel
1984 i Israel
Harduf

Harduf (hebraisk הַרְדּוּף, tyder Oleander) er ein kibbutz nord i Israel. Han ligg i Nedre Galilea og høyrer til Jezreeldalen regionale kommune. I 2006 hadde han eit folketal på 431.

Kibbutzen vart grunnlagd i 1982 av Jesaiah Ben-Aharon og andre følgjarar av Rudolf Steiner, og vart kalla opp etter oleanderplantene som veks i området. Kibbutzmedlemmane lever i høve til antroposofi-filosofi. Harduf har fleire helsesenter: Beit Elisja, for rehabilitering av vaksne med spesialbehov, Tuvia-samfunnet for barn og ungdsom som er fjerna frå heimane sine og treng ein ny fosterfamilie, og Hiran, som prøver å hjelpe ungdom med kjenslemessige problem.

Kjelder

Denne artikkelen bygger på «Harduf» frå ,  den 27. februar 2015.

Bakgrunnsstoff
Offisiell nettstad

Kibbutzar
Busetnader grunnlagde i 1982
Antroposofi
Busetnader i Det nordlege distriktet i Israel
1982 i Israel
HaSolelim

HaSolelim (hebraisk skrift הַסּוֹלְלִים, tyder 'vegbyggjarane') er ein kibbutz nord i Israel. Han ligg nær Kiryat Tiv'on, Nasaret og Shefa-'Amr og høyrer til Jezreeldalen regionale kommune. I 2006 hadde han eit folketal på 716.

Kibbutzen vart grunnlagd i juli 1949. Namnet symboliserer ønsket til grunnleggjarane om å bane veg for nye busetjingar i Israel.

Kjelder

Denne artikkelen bygger på «HaSolelim» frå ,  den 27. februar 2015. 
 oppgav desse kjeldene:

Kibbutzar
Busetnader grunnlagde i 1949
Busetnader i Det nordlege distriktet i Israel
1949 i Israel
Kfar HaHoresh

Kfar HaHoresh (hebraisk כְּפַר הַחֹרֶשׁ, כפר החורש, tyder Krattskoglandsbyen) er ein kibbutz nord i Israel. Han ligg nær Nasaret og høyrer til Jezreeldalen regionale kommune. I 2006 Kfar HaHoresh hadde eit folketal på 423.

Kibbutzen vart grunnlagd i 1933 av medlemmar av Gordonia ungdomsrørsle som tidlegare hadde budd i Ness Ziona. Landområdet vart kjøpt av Jewish National Fund i 1930.

Det ligg ein viktig førkeramisk yngre steinalder B-stad i nærleiken av kibbutzen som har vore under utgraving sidan tidleg i 1990-åra av ein ekspedisjon frå Det hebraiske universitetet i Jerusalem leia av professor Nigel Goring-Morris. I følgje arkeologane er staden eit regionalt gravstad. Staden er knytt til overgangar i yngre steinalder.

I dag er kibbutzen privatisert. Den arabiskspråklege radiostasjonen Radio A-Shams sender frå kibbutzen.

Kjelder

Denne artikkelen bygger på «Kfar HaHoresh» frå ,  den 27. februar 2015. 
 oppgav desse kjeldene:

Kibbutzar
Busetnader grunnlagde i 1933
Førhistoriske stader i Israel
Yngre steinalder
Arkeologiske funn i Israel
Busetnader frå yngre steinalder
Busetnader i Det nordlege distriktet i Israel
1933 i Palestina
Merhavia kibbutz

Merhavia (hebraisk מֶרְחַבְיָה, tyder Great Enlargement – Gud) er ein kibbutz nord i Israel, nær byen Afula. Namnet Merhavia kjem frå Salmane 118:5. Han høyrer til Jezreeldalen regionale kommune og i 2006 hadde han eit folketal på 759.

Kibbutzen vart grunnlagd i 1929 ved sidan av moshaven Merhavia (som han har namn frå). Grunnleggjarane var medlemmar av Hashomer Hatzair som immigrerte frå Galicia etter fyrste verdskrigen og som hadde budd i Haifa. Ein av desse var Eliezer Peri, som seinare representerte Mapam i Knesset.

Kjende innbyggjarar
Yaakov Shabtai (1934–81), skodespelforfattar
Golda Meir (1898–1978), den fjerde statsministeren i Israel

Kjelder

Denne artikkelen bygger på «Merhavia kibbutz» frå ,  den 27. februar 2015.

Bakgrunnsstoff
Offisiell nettstad 

Kibbutzar
Busetnader grunnlagde i 1929
Busetnader i Det nordlege distriktet i Israel
1929 i Palestina
Mizra

Mizra (hebraisk מִזְרָע, tyder Såing) er ein kibbutz nord i Israel. Han ligg mellom Afula og Nasaret og høyrer til Jezreeldalen regionale kommune. I 2006 hadde han eit folketal på 689.

Historie
Kibbutzen vart grunnlagd på ein tell kalla Ruba al-Natzra under Hanukkah i 1923 av dei første emigrantane i den tredje Aliyah. Året etter kom ei gruppe til frå Haifa, og i 1930-åra kom Hashomer Hatzair-medlemmar frå Aliyah Bet. Under Palestinamandatet var Mizra eit hovudkvarter for Palmach, fram til det vart oppdaga av styresmaktene i Mandatet under Operasjon Agatha i 1946. Kibbutzen har òg eit museum som syner historia til Yishuv.

Ein finn namnet Mizra på kart frå mellomalderen, men opphavet er ukjend. Ein teori er at det kjem frå det nærliggande Nahal Mizra, men somme trur at det er knytt til Hovat Mizra, ein gammal gard i området.

Kjelder

Denne artikkelen bygger på «Mizra» frå ,  den 27. februar 2015. 
 oppgav desse kjeldene:

Bakgrunnsstoff
 

Kibbutzar
Busetnader grunnlagde i 1923
Busetnader i Det nordlege distriktet i Israel
1923 i Israel
Ramat David

Ramat David (hebraisk רָמַת דָּוִד, tyder Davidhøgdene) er ein kibbutz nord i Israel. Han ligg i Galilea nær Ramat David flybase og høyrer til Jezreeldalen regionale kommune. I 2006 hadde han eit folketal på 233.

Kibbutzen vart grunnlagd i 1926, og vart kalla opp etter David Lloyd George, som var statsminister i Storbritannia då Balfour-erklæringa vart vedteken i 1917.

Forfattaren Roald Dahl landa sitt RAF Hurricane på ei flystripe ved Ramat David tidleg i 1941 og skildra tyske jødiske flyktningbarn som budde der på den tida i sjølvbiografien sin Going Solo.

Kjelder

Denne artikkelen bygger på «Ramat David» frå ,  den 27. februar 2015. 
 oppgav desse kjeldene:

Kibbutzar
Busetnader grunnlagde i 1926
Busetnader i Det nordlege distriktet i Israel
1926 i Israel
Sarid

Sarid kibbutz  (hebraisk שָׂרִיד, tyder «Leivning») er ein kibbutz nord i Israel. Han ligg nær Migdal HaEmek og høyrer til Jezreeldalen regionale kommune. I 2006 hadde han eit folketal på 590.

Kibbutzen vart grunnlagd av emigrantar frå Tsjekkoslovakia, Polen og Russland i 1926 på landområde kjøpt frå landsbyen Khuneifis. Landområdet vart seld av familien Sursock. Han har namn frå den bibelske byen Sarid, som ligg sør i området til Sebulonstammen (Josva 19:10).

Diktarane Natan Yonatan og Pinchas Sadeh og politikarane Natan Peled og Shlomo Rosen var medlemmar av kibbutzen.

Kjelder

Denne artikkelen bygger på «Sarid» frå ,  den 27. februar 2015. 
 oppgav desse kjeldene:

Bakgrunnsstoff
Offisiell nettstad 

Tsjekkisk diaspora i Israel
Kibbutzar
Busetnader grunnlagde i 1926
Busetnader i Det nordlege distriktet i Israel
Polsk diaspora i Israel
Russisk diaspora i Israel
Slovakisk diaspora i Israel
1926 i Palestina
Yifat

Yifat (hebraisk יִפְעַת, Yif'at) er ein kibbutz i Galilea, nord i Israel. Han ligg nær byen Migdal HaEmek og ikkje langt frå byane Afula og Nasaret. Busetjinga høyerr til Jezreeldalen regionale kommune. I 2006 hadde han eit folketal på 717.

Historie

Kibbutzen vart grunnlagd i 1954 av medlemmar av Kvutzat HaSharon som tidlegare hadde budd i Ramat David, i tillegg til tidlegare innbyggjarar frå Gevat, mellom anna Haim Gvati, ein seinare minister. Staden vart først kalla Ihud HaSharon - Gevat, men vart sidan kalla opp etter den bibelske byen Yefia. Det same vart den arabiske byen Yafa an-Naseriyye.

Kjelder

Denne artikkelen bygger på «Yifat» frå ,  den 27. februar 2015. 
 oppgav desse kjeldene:

Bakgrunnsstoff
Offisiell nettstad  

Kibbutzar
Busetnader grunnlagde i 1954
Busetnader i Det nordlege distriktet i Israel
1954 i Israel
Dovrat

Dovrat (hebraisk דָּבְרַת) er ein kibbutz nord i Israel. Han ligg nær Afula og høyrer til Jezreeldalen regionale kommune. I 2006 hadde han eit folketal på 282.

Kibbutzen vart grunnlagd den 30. oktober 1946 av Zara'im kvutza, som hovudsakleg bestod av emigrantar frå Austerrike og Tyskland, som hadde kome her før andre verdskrigen byrja. gruppa hadde samla seg i Ein Harod i 1942 for å førebu grunnlegginga av ein ny landsby. Den nye kibbutzen vart kalla opp etter levittarbyen som låg i området og som høyrte til Jissakar-stammen (Josva 21:28).

I 1947 vart landområde kjøpt av Jewish National Fund. Under den arabisk-israelske krigen i 1948 vart kibbutzen flytta til den nye staden, først kalla Dovrat Illit (Øvre Dovrat).

Bakgrunnsstoff
Offisiell nettstad  

Austerriksk diaspora i Israel
Tysk diaspora i Israel
Kibbutzar
Busetnader grunnlagde i 1946
Busetnader i Det nordlege distriktet i Israel
1946 i Palestina
Ein Dor

Ein Dor (hebraisk עֵין דּוֹר, tyder «Kjelda til ein generasjon») er ein kibbutz nord i Israel. Han ligg i Nedre Galilea og høyrer til Jezreeldalen regionale kommune. I 2006 hadde han eit folketal på 688.

Historie
Ein Dor vart grunnlagd i 1948 av medlemmar av ungdomsrørsla Hashomer Hatzair. Grunnleggjarane var frå Israel i Ungarn, Canada og USA, og fekk seinare med seg medlemmar frå Sør-Amerika.

Kibbutzen er kalla opp etter Endor, ein landsby nemnd i Bibelen. Etter profeten Samuel døydde, kom kong Saul til Endor for å møte eit kvinneleg medium som hjelpte han å kontakte anda til Samuel. Profetiet han fekk var at armeen hans skulle forsvinne og at han og sønene hans kom til å døy i kamp. (Samuel 28:3-19). Det er på ingen måte sikkert at kibbutzen låg nokon stad nær der den bibelske landsbyen stod.

Kjelder

Denne artikkelen bygger på «Ein Dor» frå ,  den 27. februar 2015. 
 oppgav desse kjeldene:

 

Kibbutzar
Busetnader grunnlagde i 1948
Busetnader i Det nordlege distriktet i Israel
1948 i Israel
Alon HaGalil

Alon HaGalil (hebraisk אַלּוֹן הַגָּלִיל, tyder 'Galilea-eika') er ein fellesbusetnad nord i Israel. Han ligg i Nedre Galilea og høyrer til Jezreeldalen regionale kommune. I 2012 hadde han eit folketal på 927.

Landsbyen vart grunnlagd som ein moshav i 1980. Han vart omgjort til ein fellesbusetnad i 1986, men høyrer framleis til Moshavrørsla.

Kjelder

Denne artikkelen bygger på «Alon HaGalil» frå ,  den 27. februar 2015. 
 oppgav desse kjeldene:

Bakgrunnsstoff
Offisiell nettstad 

Fellesbusetnader i Israel
Tidlegare moshavar
Busetnader grunnlagde i 1980
Busetnader i Det nordlege distriktet i Israel
1980 i Israel
Balfouria

Balfouria (hebraisk בַּלפוּרְיָה) er ein moshav nord i Israel, sør for Nasaret. Han ligg nær Afula og høyrer til Jezreeldalen regionale kommune. I 2006 hadde han eit folketal på 312.

Historie
Dei første nybyggjarane samla seg i 1919 og byrja opplæring for å kunne starte eit jordbrukssamfunn. Det vart kjøpt eit landområde med hjelp av American Zion Commonwealth og Keren Hayesod skaffa utstyr. Moshaven vart grunnlagd i 1922, som den tredje i Palestina, og vart kalla opp etter Arthur Balfour, som skreiv Balfour-erklæringa, som var open for planane til sionistane om å danne ein jødisk «nasjonalheim». I følgje Jewish National Fund i 1949 var Balfouria den første landsbyen som vart grunnlagd i Palestina etter Balfour-erklæringa.

Grunnleggjarane fekk med seg tidlegare kibbutz-medlemmar, og fleire frå Merhavia fellesbusetnad, i tillegg til mange nybyggjarar frå Petah Tikva.  Husa og låvane vart betalte av the Commonwealth og var av betong med spontak, og nybyggjarane i Balfouria vart derfor kalla «millionærane». Lord Balfour vitja moshaven i 1925.

I 1939 vart landområdet til moshaven overført til Jewish National Fund. I 1934 var nybyggjarane ferdig med å grave ein ny brunn som gav betre vilkår for jordbruket i området.

Kjelder

Denne artikkelen bygger på «Balfouria» frå ,  den 27. februar 2015. 
 oppgav desse kjeldene:

Moshavar
Busetnader grunnlagde i 1922
Jødiske landsbyar i Palestinamandatet
Naturreservat i Israel
Busetnader i Det nordlege distriktet i Israel
1922 i Palestina
Beit She'arim

Beit She'arim (hebraisk בֵּית שְׁעָרִים, tyder 'Porthuset') er ein moshav nord i Israel. Han ligg i Galilea nær Ramat Yishai og høyrer til Jezreeldalen regionale kommune. I 2006 hadde han eit folketal på 528.

I 1920-åra organiserte Luise Lea Zaloscer og syster hennar Klara Barmaper kjøpet av landområdet for den planlagde moshaven på vegner av JNF i Jugoslavia. I 1926 slo ei gruppe emigrantar frå Jugoslavia seg ned på staden og grunnla ein moshav, og namngav han etter den antikke byen Beit She'arim. Ruinane av denne byen ligg i det som i dag er ein nasjonalpark. På grunn av økonomiske vanskar flytta dei fleste nybyggjarane i 1930-åra, og i 1936 vart moshaven grunnlagd på ny av medlemmar frå HaNoar HaOved VeHaLomed, emigrantar frå Jugoslavia og Aust-Europa.

Kjelder

Denne artikkelen bygger på «Beit She'arim» frå ,  den 27. februar 2015. 
 oppgav desse kjeldene:

Moshavar
Busetnader grunnlagde i 1926
Busetnader i Det nordlege distriktet i Israel
Jugoslavisk diaspora
1926 i Israel
Beit Zeid

Beit Zaid (hebraisk בֵּית זַיְד eller  tyder huset til Zaid) er ein moshav nord i Israel. Han ligg nær Kiryat Tiv'on og høyrer til Jezreeldalen regionale kommune. I 2006 hadde han eit folketal på 220.

Området vart først busett i 1926 av Alexander Zaïd, ein av grunnleggjarane av Hashomer, kona hans og fire barn. I 1940 vart ein ny kibbutz, Giv'ot Zaid (kalla opp etter Zaïd) grunnlagd nord for den tidlegare heimen til Zaïd (han vart drepen i 1938) av fleire medlemmar av familien til Zaïd. Denne kollapsa i 1950. I 1951 vart dei tidlegare innbyggjarane i Giv'ot Zaid flytta til staden busett av familien hans, og dei grunnla Beit Zaid.

Kjelder

Denne artikkelen bygger på «Beit Zeid» frå ,  den 27. februar 2015. 
 oppgav desse kjeldene:

Moshavar
Busetnader grunnlagde i 1951
Busetnader i Det nordlege distriktet i Israel
1951 i Israel
HaYogev

HaYogev (hebraisk הַיּוֹגֵב) er ein moshav nord i Israel. Han ligg kring sju kilometer vest for Afula og høyrer til Jezreeldalen regionale kommune. I 2006 hadde han eit folketal på 534.

Moshaven vart grunnlagd i 1949 av ei gruppe ungdommar frå Austerrike, Tyskland, Romania og Israel, som var medlemmar av ein fråflytta kibbutz kalla Beit Eshel.

Kjelder

Denne artikkelen bygger på «HaYogev» frå ,  den 27. februar 2015.

Bakgrunnsstoff
Offisiell nettstad 

Moshavar
Busetnader grunnlagde i 1949
Busetnader i Det nordlege distriktet i Israel
1949 i Israel
Kfar Barukh

Kfar Barukh (hebraisk כְּפַר בָּרוּךְ, tyder 'Baruchlandsbyen') er ein moshav nord i Israel. Han ligg nær Afula og høyrer til Jezreeldalen regionale kommune. I 2010 hadde han eit folketal på 400.

Frå 2007 byrja Kfar Baruch å ta inn nye familiar i Harchava.

Historie
Moshaven vart grunnlagd i 1926 av emigrantar frå Bulgaria, Kaukasus, Kurdistan og Romania. Han vart kalla opp etter Baruch Kahane, ein jødisk filantrop i Romania som grunnla landsbyen.

Kjelder

Denne artikkelen bygger på «Kfar Barukh» frå ,  den 27. februar 2015. 
 oppgav desse kjeldene:

Bakgrunnsstoff
 Offisiell nettstad 

Moshavar
Busetnader grunnlagde i 1926
Busetnader i Det nordlege distriktet i Israel
1926 i Palestina
Kfar Gidon

Kfar Gidon (hebraisk כְּפַר גִּדְעוֹן, tyder Gideonlandsbyen) er ein moshav nord i Israel. Han ligg nær Afula og høyrer til Jezreeldalen regionale kommune. I 2006 hadde han eit folketal på 221.

Moshaven vart grunnlagd i 1923 av emigrantar frå Transilvania som var medlemmar av Hapoel HaMizrachi, og vart kalla opp etter den bibelske personen Gideon, som arbeidde i området (Domarane 7:1).

I 1956 vart han delt i to fellesbusetnader; Kfar Gidon (ultra-ortodoks) og Talmei Gidon (tradisjonell/sekulær). Men etter reformer i den regionale kommunen har landsbyen igjen berre éin administrasjon.

Kjelder

Denne artikkelen bygger på «Kfar Gidon» frå ,  den 27. februar 2015.  
 

Moshavar
Busetnader grunnlagde i 1923
Busetnader i Det nordlege distriktet i Israel
Rumensk diaspora i Israel
1923 i Palestina
Kfar Yehoshua

Kfar Yehoshua (hebraisk כְּפַר יְהוֹשֻׁעַ, tyder 'Josvalandsbyen') er ein moshav nord i Israel. Han ligg mellom Ir HaKarmel og Nasaret og høyrer til Jezreeldalen regionale kommune. I 2006 hadde han eit folketal på 732.

Moshaven vart grunnlagd i 1927 og vart kalla opp etter Yehoshua Hankin, som var ansvarleg for dei fleste store oppkjøpa av landområde for World Zionist Organization i det osmanske Palestina. Han hadde ein jernbanestasjon langs Jezreeldalen-banen som vart lagt ned midt på 1900-talet.

Biletgalleri

Kjelder

Denne artikkelen bygger på «Kfar Yehoshua» frå ,  den 27. februar 2015. 
 oppgav desse kjeldene:

Moshavar
Busetnader grunnlagde i 1927
1927 i Palestina
Busetnader i Det nordlege distriktet i Israel
Merhavia moshav

Merhavia (hebraisk מֶרְחַבְיָה) er ein moshav nord i Israel. Han høyrer til Jezreeldalen regionale kommune og hadde i 2006 eit folketal på 722. Moshaven vart grunnlagd i 1911 som den første moderne jødiske busetjinga i Jezreeldalen.

Landsbyen vart grunnlagd som Fellesskapet i Merhavia, eit andelsbruk, i byrjinga av 1911, basert på ideane til Franz Oppenheimer. Grunnleggjarane hadde kome til området i 1910 og bestod av medlemmar av Kvutzat Kibush og arbeidarar frå den andre Aliyah. Han var meint å fungere som eit andelsbruk og vart grunnlagd med støtte av Arthur Ruppin, Yehoshua Hankin, Anglo-Palestine Bank og Eliyahu Blumenfeld. Alexander Baerwald teikna og bygde dei første faste bygningane og eit vegnettverk i 1915. Namnet Merhavia kjem frå salmane Salmane 118:5.

I 1922 vart staden omgjort til ein moshav ovdim etter at polske emigrantar og innbyggjarar frå Tel Aviv som ønskte å drive jordbruk slo seg ned.  I 1929 vart ein kibbutz, òg kalla Merhavia, grunnlagd ved sidan av moshaven.

Kjelder

Denne artikkelen bygger på «Merhavia (moshav)» frå ,  den 27. februar 2015. 
 oppgav desse kjeldene:

Bakgrunnsstoff
Offisiell nettstad 

Moshavar
Busetnader grunnlagde i 1911
1911 i Det osmanske riket
Busetnader i Det nordlege distriktet i Israel